Kim Wigaard

Kim Wigaard Johansen, (født 5. mars 1988 i Oslo), kjent under artistnavnet Kim Wigaard, er en norsk sanger og artist som er kjent fra blant annet Idol, The Voice og Melodi Grand Prix.

Wigaard har jobbet en årrekke i underholdningsbransjen og har opptrådt på både operahus og musikalscener samt i ulike musikkshow og tv-sendinger verden over.

Han har sunget på Den Norske Opera og Ballett, Off-Broadway i New York og vært solist ved Oslo Konserthus.

Han har utdannelse fra Norges Musikkhøgskole, Kunsthøgskolen i Oslo og Manhattan School of Music i New York med en master- og diplomgrad i utøvende sang.

Wigaard driver sangskolen «Stemmeakademiet» og er vokalcoach for flere norske artister, blant annet Marcus & Martinus, Sandra Lyng, eMMa, Sondrey og Cocktail Slippers. Han dirigerer flere sangkor og vokalgrupper og har erfaring fra modell- og reklamebransjen. I 2023 medvirket han i NRKs TV-serie Demenskoret som dirigent for et sangkor hvor alle medlemmene har demens. Sammen med koret og programleder Ingrid Gjessing Linhave, ble han tildelt UiOs menneskerettighetspris i 2023 for å ha «satt demenssykes menneskerettigheter på dagsorden».

I tillegg jobber Wigaard som låtskriver og driver plateselskapet Kim Jay Records. Han gir jevnlig ut musikk på Spotify.

TV-produksjoner 
 2016: Idol, TV 2
 2017: The Voice – Norges beste stemme,  TV 2
 2017: 4-stjernes middag, TVNorge
 2018: Beat for Beat, NRK
 2018: All Together Now, TV Norge
 2019: God morgen Norge (tre ganger), TV 2
 2020: Melodi Grand Prix, NRK
 2021: Koronadagbøkene, TV2
 2022: Melodi Grand Prix, NRK
 2022: Drag Me Out, TV Norge
 2022: Drags, TV2
 2022: Beat for beat, NRK
 2023: Demenskoret, NRK

Musikkutgivelser 
 «Scared To Be Lonely», 2017
 «I Don't Wanna Miss A Thing», 2017
 «You're the One», 2019
 «Can You Feel the Love Tonight», 2019
 «Father», 2019
 «Fool for Love», 2020, med Maria Mohn
 «Sober», 2020
 «En stjerne skinner i natt», 2020
 «O helga natt», EP 2020
 «Identity», 2021
 «Figure It Out», 2021
 «Keep Loving You», 2021
 «Desemberregn», 2021
 «Ave Maria», 2021
 «La Melodia», 2022

Referanser

Eksterne lenker 
 
 
 
  www.Stemmeakademiet.no

Norske sangere
Deltakere i Melodi Grand Prix 2020
Deltakere i Melodi Grand Prix 2022